ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การแบ่งเวลาให้ผู้อื่นดำเนินรายการพ.ศ. ๒๕๕๖ โดยที่เป็นการสมควรให้มีหลักเกณฑ์การแบ่งเวลาให้ผู้อื่นดำเนินรายการเพื่อส่งเสริมและสนับสนุนให้มีการประกอบกิจการกระจายเสียงและกิจการโทรทัศน์อย่างมีประสิทธิภาพและเกิดประโยชน์สูงสุดโดยคำนึงถึงการส่งเสริมเสรีภาพในการสื่อสารและเข้าถึงข้อมูลข่าวสารของประชาชนที่หลากหลายและมีคุณภาพอย่างเท่าเทียมและรู้เท่าทันและกำกับดูแลการประกอบกิจการกระจายเสียงและกิจการโทรทัศน์ให้มีการแข่งขันได้อย่างเสรีภายใต้หลักเกณฑ์ที่เป็นธรรมเนื้อหารายการที่มีคุณภาพหลากหลายและเหมาะสมกับกลุ่มเป้าหมายรวมทั้งคุ้มครองผู้บริโภคให้ได้รับการบริการที่มีคุณภาพอาศัยอำนาจตามมาตรา ๒๗ (๓) (๔) (๕) (๖) (๘) (๙) (๑๐) (๑๑) (๑๓) (๑๗)(๑๘) (๒๔) และมาตรา ๓๗ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ มาตรา ๕ มาตรา ๗ มาตรา ๘ มาตรา ๙มาตรา ๑๐ มาตรา ๑๑ มาตรา ๑๒ มาตรา ๑๓ มาตรา ๑๔ มาตรา ๑๕ มาตรา ๒๐ มาตรา ๒๑ มาตรา๒๒ มาตรา ๒๓ มาตรา ๒๕ มาตรา ๒๖ มาตรา ๒๗ มาตรา ๒๙ มาตรา ๓๑ มาตรา ๓๒ มาตรา ๓๕มาตรา ๓๖ มาตรา ๓๗ และมาตรา ๕๓แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา ๔๗และมาตรา ๖๑ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์การแบ่งเวลาให้ผู้อื่นดำเนินรายการไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์การแบ่งเวลาให้ผู้อื่นดำเนินรายการ พ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ผู้รับใบอนุญาต หมายความว่าผู้ได้รับใบอนุญาตตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์และวิธีการอนุญาตการให้บริการกระจายเสียงและโทรทัศน์ ที่ใช้คลื่นความถี่ ไม่รวมถึงผู้รับใบอนุญาตให้บริการกระจายเสียงหรือโทรทัศน์กิจการบริการชุมชนการแบ่งเวลาให้ดำเนินรายการ หมายความว่าการให้เช่าเวลา หรือการให้เวลาเพื่อดำเนินการอย่างใด ๆ ที่มีลักษณะทำนองเดียวกันเพื่อให้บริการกระจายเสียงหรือโทรทัศน์ผู้ได้รับการแบ่งเวลาให้ดำเนินรายการ หมายความว่าผู้ที่มีวัตถุประสงค์ในการผลิตรายการหรือการนำเอารายการมาเพื่อเผยแพร่ผ่านทางการให้บริการกระจายเสียงหรือโทรทัศน์ของผู้รับใบอนุญาตตามประกาศฉบับนี้รายการ หมายความว่าเนื้อหาที่ผลิตขึ้นเพื่อให้บริการกระจายเสียงหรือโทรทัศน์ที่ไม่ใช่โฆษณาโดยผลิตขึ้นเองหรือจัดหาจากผู้อื่นผลิตคณะกรรมการ หมายความว่าคณะกรรมการกิจการกระจายเสียงและกิจการโทรทัศน์พนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติหน้าที่ตามประกาศนี้ข้อ ๔ ผู้รับใบอนุญาตจะต้องให้บริการกระจายเสียงหรือโทรทัศน์ด้วยตนเองการแบ่งเวลาให้ผู้อื่นดำเนินรายการให้กระทำได้ตามหลักเกณฑ์และวิธีการที่กำหนดไว้ในประกาศฉบับนี้ข้อ ๕ ให้ผู้รับใบอนุญาตจะต้องแบ่งเวลาให้ผู้อื่นดำเนินรายการไม่น้อยกว่าร้อยละสิบแต่ต้องไม่เกินกว่าร้อยละสี่สิบของเวลาการให้บริการกระจายเสียงหรือโทรทัศน์ของผู้รับใบอนุญาตโดยการแบ่งให้ดำเนินรายการต้องมีการเฉลี่ยให้อยู่ในแต่ละช่วงเวลาอย่างเหมาะสมการแบ่งเวลาให้ดำเนินรายการตามวรรคหนึ่งต้องคำนึงถึงสัดส่วนและความหลากหลายของรายการตามประเภทการให้บริการกระจายเสียงหรือโทรทัศน์ของแต่ละสถานีและไม่มีลักษณะเป็นการกระทำอันเป็นการผูกขาด ลดหรือจำกัดการแข่งขันในการให้บริการกระจายเสียงหรือโทรทัศน์และผู้ได้รับการแบ่งเวลาให้ดำเนินรายการจะนำเอาเวลาไปให้ผู้อื่นดำเนินการต่อมิได้ข้อ ๖ การแบ่งเวลาให้ดำเนินรายการจะแบ่งเวลาให้ผู้รับใบอนุญาตให้บริการกระจายเสียงหรือโทรทัศน์ในประเภทเดียวกันมิได้โดยผู้ได้รับการแบ่งเวลาให้ดำเนินรายการจะต้องไม่มีคุณสมบัติหรือลักษณะต้องห้ามตามที่คณะกรรมการประกาศกำหนดข้อ ๗ การแบ่งเวลาให้ดำเนินรายการจะมีค่าตอบแทนในลักษณะที่เป็นค่าเช่าหรือค่าตอบแทนในลักษณะอื่นใดก็ได้โดยต้องเป็นไปอย่างสมเหตุสมผล และไม่เป็นการเลือกปฏิบัติอันมีผลกระทบต่อการแข่งขันอย่างเป็นธรรมค่าตอบแทนการให้ดำเนินรายการตามประกาศฉบับนี้ให้ถือเป็นรายได้อื่นใดที่เกี่ยวเนื่องกับการให้บริการของผู้รับใบอนุญาตตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยอัตราค่าธรรมเนียมข้อ ๘ ให้ผู้รับใบอนุญาตแจ้งข้อมูลการแบ่งเวลาให้ดำเนินรายการต่อคณะกรรมการ พร้อมผังรายการของสถานีโดยมีรายละเอียดอย่างน้อย ดังนี้(๑) รายชื่อผู้ที่ได้รับการแบ่งเวลาให้ดำเนินรายการ(๒) ชื่อรายการ ประเภทรายการ(๓) จำนวนเวลาที่แบ่งให้ดำเนินรายการในแต่ละราย(๔) สรุปสัดส่วนเวลาที่แบ่งเวลาให้ดำเนินรายการของสถานีเป็นรายเดือน(๕)ค่าตอบแทนการแบ่งเวลาให้ดำเนินรายการของแต่ละรายเป็นรายเดือนสัญญาการแบ่งเวลาให้ดำเนินรายการในกรณีที่คณะกรรมการร้องขอข้อ ๙ ผู้รับใบอนุญาตจะปฏิเสธการแบ่งเวลาให้ดำเนินรายการมิได้เว้นแต่เป็นรายการที่มีเนื้อหาต้องห้ามตามที่กฎหมายกำหนดหรือไม่สอดคล้องกับประเภทการให้บริการกระจายเสียงหรือโทรทัศน์ของผู้รับใบอนุญาต ทั้งนี้การปฏิเสธจะต้องแสดงข้อมูลและเหตุแห่งการปฏิเสธต่อผู้ขอแบ่งเวลาเพื่อดำเนินรายการอย่างชัดแจ้งข้อ ๑๐ การเปลี่ยนแปลงเวลาหรืองดการออกอากาศรายการที่ได้แบ่งเวลาให้ดำเนินรายการไว้แล้วจะกระทำมิได้ เว้นแต่(๑) ผู้ผลิตรายการยินยอม(๒) มีเหตุภัยพิบัติฉุกเฉิน เหตุจำเป็นเร่งด่วน เพื่อประโยชน์สาธารณะในการเปลี่ยนแปลงเวลาหรืองดการออกอากาศรายการตามวรรคแรก ผู้รับใบอนุญาตจะต้องแจ้งให้ผู้ผลิตรายการทราบล่วงหน้า ภายในระยะเวลาที่เหมาะสมข้อ ๑๑ ให้ผู้รับใบอนุญาตมีหน้าที่กำกับให้ผู้ได้รับการแบ่งเวลาให้ดำเนินรายการปฏิบัติตามกฎหมายประกาศ หลักเกณฑ์ เงื่อนไขและคำสั่งที่คณะกรรมการกำหนดเพื่อการให้บริการกระจายเสียง หรือโทรทัศน์ข้อ ๑๒ กรณีที่ผู้รับใบอนุญาตฝ่าฝืนหรือไม่ปฏิบัติตามหลักเกณฑ์หรือเงื่อนไขที่กำหนดไว้ในประกาศนี้คณะกรรมการอาจสั่งให้ผู้รับใบอนุญาตระงับการกระทำที่ฝ่าฝืน หรือแก้ไขปรับปรุงหรือปฏิบัติให้ถูกต้องหรือเหมาะสมภายในระยะเวลาที่กำหนด หรือตักเตือนเป็นลายลักษณ์อักษรหรือพักใช้หรือเพิกถอนใบอนุญาตนั้นก็ได้ข้อ ๑๓ ให้ผู้ทดลองประกอบกิจการตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ประเภทกิจการทางธุรกิจแบ่งเวลาให้ผู้อื่นดำเนินรายการโดยถือปฏิบัติตามประกาศนี้โดยอนุโลมประกาศณ วันที่ ๑๖ พฤษภาคม พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๒๓ พฤษภาคม๒๕๕๖อุษมล/ผู้ตรวจ๒๗ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๐ ง/หน้า ๒๘/๒๑ พฤษภาคม ๒๕๕๖